Diari Oficial de la Generalitat Valenciana


Sumari del DOGV 4862, del 14-10-2004 (2004/10724)

DECRET 221/2004, de 8 d'octubre, del Consell de la Generalitat, pel qual es crea una escola d'Educació Infantil a Crevillent, per desglossament del Col·legi Públic d'Educació Infantil i Primària Nuestra Señora de la Esperanza.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10041


Data del document
:   08-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Crevillent
    * centre d'ensenyament
    * ensenyament públic

DECRET 221/2004, de 8 d'octubre, del Consell de la Generalitat, pel qual es crea una escola d'Educació Infantil a Crevillent, per desglossament del Col·legi Públic d'Educació Infantil i Primària Nuestra Señora de la Esperanza. [2004/10883]
  
La projecció de les dades censals va aconsellar, en el seu moment, incloure en les previsions del Mapa Escolar de la Comunitat Valenciana, la creació d'un nou centre docent. El dit centre va ser identificat com a 03N00047, de 3 unitats d'Educació Infantil i 6 d'Educació Primària a Crevillent, zona AL 36. L'evolució demogràfica de la població ha fet necessari revisar estes previsions i, a més de duplicar la capacitat d'este centre, planificar-ne la construcció d'un altre que oferisca ensenyances d'Educació Infantil.
  
El conseller de Cultura, Educació i Esport, per mitjà de Resolució de 5 de març de 2003, ha va acceptar la parcel·la de 2.562 m² al carrer Ronda Sud, que l'Ajuntament de Crevillent va posar a la seua disposició, segons l'acord adoptat en sessió plenària celebrada el 25 de juny de 2002, per a la construcció del nou centre escolar. Tot això, en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent es va encomanar, a la Societat Mercantil Construccions i Infraestructures Educatives de la Generalitat Valenciana, SA (CIEGSA), la gestió de la construcció d'un nou edifici escolar, ajustant-se a les exigències establides en la normativa per la qual s'establixen els requisits mínims dels centres que impartisquen ensenyances de Règim General no Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat (DOGV de 30.6.1992), modificada parcialment per l'Orde de 2 de març de 2000 (DOGV de 7.3.2000).
  
La Inspecció Educativa de la Direcció Territorial de Cultura, Educació i Esport d'Alacant, i la Direcció General d'Ensenyament han emés un informe proposta perquè el nou centre es cree per desglossament del Col·legi Públic d'Educació Infantil i Primària Nuestra Señora de la Esperanza que, per raons d'escolarització, alberga més unitats de les previstes inicialment.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat (DOGV de 8 de setembre de 1997), establix que estos centres tindran la denominació específica que determine la Conselleria de Cultura i Educació, després de consultat el consell escolar municipal o, si no n'hi ha, del ple de l'ajuntament corresponent.
  
El Consell Escolar Municipal, en sessió celebrada el 23 de juny del 2004, va acordar proposar que s'assignara al nou centre escolar la denominació específica de Mestra Pilar Ruiz.
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Esport, després de la deliberació del Consell de la Generalitat, en la reunió celebrada el dia 8 d'octubre de 2004,
  
DECRETE
  
Article 1
  
Es crea, per desglossament del Col·legi Públic d'Educació Infantil i Primària Nuestra Señora de la Esperanza de Crevillent, codi 40354349, el següent centre docent:
  
Província: Alacant
  
Municipi: Crevillent
  
Codi: 25287683
  
Denominació: Escola d'Educació Infantil Mestra Pilar Ruiz
  
Domicili: C/ Fraternitat, s/n
  
CP : 03010
  
Titular: Generalitat
  
Composició: 6 unitats d'Educació Infantil
  
Capacitat: 150 llocs escolars d'Educació Infantil
  
Article 2
  
1. L'Escola d'Educació Infantil Mestra Pilar Ruiz iniciarà les seues activitats el curs escolar 2004/05.
  
2. En el citat curs oferirà 3 unitats d'Educació Infantil, que es desglossen del Col·legi Públic d'Educació Infantil i Primària Nuestra Señora de la Esperanza, i disposarà de 4 llocs de treball d'Educació Infantil.
  
3. El centre impartirà els programes d'educació bilingüe Programa d'Immersió Lingüística (PIL) i Programa d'Incorporació Progressiva (PIP).
  
Article 3
  
1. En el curs escolar 2004/2005, el Col·legi Públic d'Educació Infantil i Primària Nuestra Señora de la Esperanza queda configurat amb 6 unitats d'Educació Infantil, 14 d'Educació Primària i 2 d'Educació Especial.
  
2. Els llocs de treball del centre seran els següents:
  
8 d'Educació Infantil
  
14 d'Educació Primària
  
1 d'Educació Primària, Idioma Estranger, Anglés
  
1 d'Educació Primària, Idioma Estranger, Francés
  
2 d'Educació Primària, Educació Física
  
1 d'Educació Primària, Música
  
4 d'Educació Especial, Pedagogia Terapèutica
  
1 d'Educació Especial, Audició i Llenguatge
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva en el Col·legi Públic d'Educació Infantil i Primària Nuestra Señora de la Esperanza que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, (BOE de 6.10.98).
  
Tercera
  
La Direcció Territorial de Cultura, Educació i Esport nomenarà l'equip directiu del centre, de conformitat amb el que establixen els articles 80, 4) i 91.2 de la Llei Orgànica 10/2002, de 23 de desembre, de Qualitat de l'Educació.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, per al nomenament de l'equip directiu, els seus efectes s'entenen referits a l'inici del curs escolar 2004/2005.
  
València, 8 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN